**Informasjon til føresette ved Bykle barne –og ungdomsskule.**

**Informasjon gjeldande gjenopning av småskulen og SFO**

Småskulen (1. – 4. trinn) og SFO i Bykle kommune vil gjenopne måndag 27. april 2020. Gjenopning vil gje ein annleis kvardag både for de som føresette, for barna og dei tilsette.

For å organisere drift av skulane i tråd med nasjonal rettleiar om smittevern under koronasituasjonen, vil skulens/SFO si opningstid vere frå klokka 0830-15.45. Dette vil gjelde dei første vekene. Det vil då bli gjort ei vurdering i samråd med kommunedirektør, smittevernlegen, tillitsvalde, verneombod og tenesteleiarane på begge skulane.

Det er Bykle kommune som skuleeigar som er ansvarleg for å sikre at skuledrifta skjer i samråd med gjeldande lovar og regelverk. Skuleeigar må sikre ei drift som tek omsyn til smittevern og sikre rutinar omtala i rettleiaren Utdaningsdirektoratet har kome med. Rettleiaren finn du her: <https://www.udir.no/kvalitet-og-kompetanse/sikkerhet-og-beredskap/informasjon-om-koronaviruset/smittevernveileder/skoletrinn-1-7/>

Dei tre grunnpilarane i arbeid for å avgrense spreiing av smitte er:

1. Sjuke personar skal ikkje vere på skulen og SFO
2. God hygiene
3. Redusera kontaktfrekvens mellom personar.

**Det er trygt å gå på skulen**

I perioden framigjennom må vi vere ekstra nøye med å sikre godt smittevern. Dette avhenger av at vi alle gjer ein innsats og fylgjer dei nye råda. Gjenopning av småskulen og SFO vil vere i tråd med nasjonal rettleiar om smittevern i skulen under koronautbrotet. På skulen vil vi ha fokus på:

* Vaske hender og fylgje opp barna så dei lærer gode rutiner for handvask
* Ha godt reinhald
* Elevane må ha med seg mat heimefrå, både til lunsj og evt. til SFO
* Barna må ete frukost heime før dei kjem på skulen
* Ved levering og henting skal dette så langt det lar seg gjere skje ute. Barna kjem då på skulen med uteklede.
* Ved levering/henting inne i garderoben skal det vere god avstand og maks to barn/føresette av gonga. Andre må vente ute.
* Det er viktig at barna har ekstra skift på skulen.
* Barna har reine klede når dei kjem
* Barna blir delt inn i kohortar, eit nytt ord for faste grupper av barn og vaksne.
* Uteområdet blir delt inn i soner for dei ulike kohortane.
* Sjuke personar skal ikkje vere på skulen. Låg terskel for å sende barn heim som eit føre-var prinsipp.
* Handvaskrutinar for tilsette og barn:
* Før ein drar heimanfrå og når ein kjem heim.
* Når ein kjem på skulen
* Etter hosting/nysing og tørk av andletet/puss av nase
* Etter toalettbesøk
* Før og etter måltid
* Etter ein kjem inn frå uteaktivitet
* Ved synlig skitne hender

**Om du er bekymra for barnet eller deg sjølv**

Koronasituasjonen påverkar oss alle. Det er naturleg å oppleve eit økt nivå av stress og bekymring, og det er viktig at vi passer på oss sjølv og kvarandre. Størsteparten av dei som blir smitta av koronaviruset vil ha eit mildt sjukdomsforløp. Det gjeld spesielt barn og unge. Det er det viktig å halde fast ved. I forhold til barn og unge tyder erfaringane på at barn ikkje utgjer ein vesentlig smittekjelde. Om du er bekymra for å sende ditt barn på skulen, er det viktig at du snakkar med leiinga på skulen om det.

Om barnet ditt er bekymra, eller har spørsmål, er det viktig at du snakker med barnet ditt om kva det er bekymra for.